ንዓመታ፡ በዓል ኣሸንዳ ምስ አሕዋት ኤርትራ "በዓል ኣሸንዳ ክበሃል ከሎ ካብ ትውፊታቱ ሓደ ባህላዊ ትሕዝቶታቱ'ዩ። ካብቲ ባህላዊ ትሕዝቶታት ከኣ ክዳውንትን መጋየጽታትን'ዩ። ከም ቢሮ ባህልን ቱሪዝምን 'ኣሸንዳ በብዓመቱ ዝቀያየር ፋሽን ከምዘይኮነ ኢና ንኣምን። ባህላዊ መቦቆሉ ሓልዩ ክዕቀብ ኣለዎ" ክትብል ነቶም ካብ ዓመት ናብ ዓመት ዝቀያየሩ ኣልባሳትን ኣስማትን ትነቅፍ። መግለጺ ስእሊ, ካብ ዓለባታት ኣሸንዳ ሎምዘበን "… ክሳራ ኣጋጢሙና'ሎ" ኣሸንዳ ንዘመናት ብባህላዊ ክዳውንቲ ማለት ብዓለባ ዓዲ እናተኸበረ ዝመጽአ ባህሊ ከም ዝኾነ ብምሕባር፡ "ዓለባ ዓዲ ክንብል እከለና ሓደ እቲ ጥበብ ናትናን ካብ ዉልድ ወለዶ እናተሰጋገረ ዝመጸ ስለዝኾነ ካልኣይ ከኣ ሰፊሕ ዕድል ስራሕ ምፍጣር ስለዝኸውን'ዩ" ክትብል ኣረዲኣ። ንሳ ከም እትብሎ፡ እቲ ካብ ዓመት ናብ ዓመት ዝግበር ምቅይያር ዓይነታት ክዳውንትን ኣስማትን በዓል ኣሸንዳ ቀጻሊ ብዝኾነ መገዲ ተመሳሳልነት ብዘለዎ ኩነታት ንኸይክበርን ናብ ወለዶ ከይሰጋገርን'ዩ ዝገብር። ቆልዑ ኣሸንዳ ነቲ ዓለባ ዓዲ ክኸደንኦ ብቢሮ ባህልን ቱሪዝምን ጎስጓስ ከም ዝካየድ ትገልጽ። ኣብ ስፍየት ክዳን ዝተዋፈሩ ጀማልን የማነን በዓል ኣሸንዳ ባህላዊ ትውፊታቱ ዓቂቡ ክቕጽል ከምዘለዎ ይኣምኑ። ኣዴታት ዓለባ ዓዲ እናተኸደና ነቲ በዓል የድምቓ ምንባረን'ውን ይዛረቡ። ንዝሓለፉ ዓመታት ናብ ዕዳጋ ብዘቕርብዎም ዓይነታት ክዳን ኣሸንዳ ጽቡቕ ኣታዊ ይረኽቡ'ኳ እንተነበሩ፡ ኣብዚ ዓመት ግን ናብ ክሳራ ከምዝኣተዉ ይገልጹ። የማነ " እቲ ባህላዊ ክዳውንቲ ንመንነትካ ስለዝገልጽ ጽቡቕ'ዩ። ይኹን'ምበር ኣቐዲምካ እንተዝስርሓሉ ዝሓሸ ምኾነ ነይሩ። ሎሚ ዓመት ኣብ ክሳራ ኣቲና'ለና። ሰለስተ ኣርባዕተ ጣቓ [ጥቕላል ዘይተሰፈየ ጨርቂ] ኣብ ኢድና ተሪፉ" ይብል። ጀማል ብወገኑ " እቲ ብፋብሪካታት ዝፈሪ ጨርቂ ኣብ ካልእ እዋን ምኽዳን ይከኣል'ዩ። ኣብ ኣሸንዳ ግን ባህላዊ ክዳን'ዩ ክኸውን ዘለዎ። ሎሚ ዓመት ግን ኣሸንዳ ቁሩብ መዓልታት ምስተረፎ ብሚድያ ጎስጓስ ብምክያድ ባህላዊ ጥራይ ተኸደና ስለዝተበሃለ ዕዳጋ የለን" ክብል ተዛሪቡ። ምኽትል ሓላፊት ቢሮ ባህልን ቱሪዝምን ትግራይ ወይዘሮ ዘነቡ፡ ዓሚን ቅድሚ ዓምን ምስ ኣምጻእቲ ክዳን፣ ኣለምቲ ሰፈይትን ዲዛይነራትን ምርድዳእ ተገይሩ ብምንባሩ፡ ኣብዚ ዓመት ዝተሰርሐ ናይ ግንዛበ መዕበዪ ስራሕ ከምዘየለ ሓቢራ። "ሎሚ ዓመት ክሳብ ፍርቂ ሓምለ በቲ ልሙድ'ዩ [ብዝተገበረ ምርድዳእ መሰረት] እናኸደ ነይሩ። ኣብ ሞንጎ ግን ብሽፎናት ከዕለቕልቕ ጀሚሩ። ነጋዶ ነቲ ሕዚ ዘሎ ፖለቲካዊ ኩነታት ተገንዚቦም ንስምዒት ህዝቢ ኣብ ግምት ብምእታውን ዘምጽእዎ እዩ" ኢላ። እቶም ነጋዶ ነዚ ምግባሮም ከም ጌጋ ዝቑጸር ዘይምዃኑ ዝሓበረት ወይዘሮ ዘነቡ፡ ኣሸንዳ ብመሰረት እቲ ንቡር ባህሊ ክኸበርን እዞም ሕዚ ኣብ ዕዳጋ ቀሪቦም ዘለዉ ሽፎናት ድማ ኣብ ካልእ እዋን ምጥቃም ከም ዝከኣልን ገሊጻ። ትጥቀምሉ ዘለኹም መሳርሒ ኣይተቐበሎን። መግለጺ ቪድዮ, ምፅብባቕ ጓል ኣሸንዳ ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
